લગ્નપ્રસંગ માટે જેને પૈસાની જરૂર છે તેઓ હાલમાં મુશ્કેલી અનુભવી રહ્યા છે. નોટબંધીના કારણે લોકોને ભારે મુશ્કેલી પડી રહી છે. ૧૩ દિવસ વીતી જવા છતાં બેન્કોની બહાર લાઇનો ઓછી થતી જોવા નથી મળી રહી. એટીએમમાં કેશ ગણતરીના કલાકોમાં ખૂટી જાય છે. કેટલાક ગ્રામ્ય વિસ્તારોમાં તો કેશ સમયસર ન પહોંચવાના કારણે લોકોને મુશ્કેલી પડી રહી છે. બેન્કોમાં લાઇનો યથાવત્ રહેતાં લોકો નોટ બદલાવવા માટે બેન્કમાં લાઇનોમાં ઊભા રહી કંટાળો અનુભવી રહ્યા છે.